PSALM.
67.
O God, pakomutasr a akinsewowoye kut; Ngeta nu facsr ke kulang, 
Tuh faclu nufon in akilen ma lungse lom; Ac mutanfahl uh in etu ke molela lom. 
Lela tuh mwet uh in kaksakin kom, O God; Lela mwet nukewa in kaksakin kom! 
Lela tuh mutanfahl uh in insewowo ac on ke engan Tuh kom nununku mwet uh ke suwoswos Ac kom kol mutunfacl uh nufon. 
Lela tuh mwet uh in kaksakin kom, O God; Lela mwet nukewa in kaksakin kom! 
Faclu kosrani tari fahko la; God, aok God lasr, El akinsewowoye kut. 
God El akinsewowoye kut; Lela mwet nukewa in an nukewa in akfulatyal. 
