PSALM.
133.
Psalm lal David Fuka woiya ac fuka insewowoiya Ke mwet lun God elos tukeni muta ac inse sefanna. 
Ma inge oana woiyen oil in akmusra saok Ma sorori ke sifal Aaron nu ke alut lal, Nwe ke sun kala in nuknuk in mwet tol lal. 
Ma inge oana aunfong Fineol Hermon, Ma putati nu fineol srisrik in acn Zion. Pa ingan acn se ma LEUM GOD El oru wulela in akinsewowo lal — Aok ke moul su wangin saflaiya. 
